Vabakehakultuuri sihtide ja püüete teostamine sünnib üldiselt, ka meil, peamiselt suvel eemaldatud maa-aladel, võõraste pilkude eest varjatud aasadel või randadel, loomulikult või kunstlikult sisseseatud suplemis- ja ujumisvõimalustega. Siin vastavalt kohalikele oludele  harrastatakse maa- ja veesporti, seltsimehelikku ja sportlikku mängu, ringmängu, jooksmist jne. Omapärane vabakehakultuuri teostamine leiab aset Saksamaal n-n. "Päikeselaevas" - s. o. ruumikas vahemere- ja jõeaurik, mis kesksuvel võtab ette vahetpidamatult mitmepäevalisi lõbusõite läbi arvukate idülliliste veede, kus ta reisijad, kes kõik vabakehekultuuriühingu liikmed, kogu sõidu ajal elavad alasti. Üksikuis kaldakohis peatub siis laev, et anda võimalust spordiks.